laion/Wikipedia-Exotic huggingface dataset:
צ'ורנומורסק

צ'ורנומורסק (באוקראינית: Чорномо́рськ) היא עיר במרכז מחוז אודסה שבדרום אוקראינה, כעשרים קילומטרים דרומית לעיר אודסה. היא שוכנת לחופי הים השחור. באזור בו שוכנת העיר היו כפרים קטנים שראשיתם במאה ה-18. בשנת 1950 בנו הסובייטים מפעל צבאי במקום, ובשנת 1952 הוגדרה כעיר. שם העיר, איליצ'יבסק, ניתן לה על שם ולדימיר איליץ' לנין, מייסד ברית המועצות. העיר היא עיר מתוכננת שנבנתה על מנת לשמש בסיס לחברת הספנות "Black Sea Shipping Company", אז חברת הספנות הגדולה בעולם. ב־2016 הראדה העליונה של אוקראינה שינתה את שם העיר לצ'ורנומרסק, על שם הים השחור, במסגרת שינוי כל שמות המקומות באוקראינה שנקראו על שם אישים ואירועים קומוניסטיים. הנמל הימי בעיר, שהוא אחד הנמלים החדשים בים השחור, נבנה בסוף שנות החמישים ובתחילת שנות השישים בתקופת אוקראינה הסובייטית. אל הנמל מגיעה מסילת רכבת המקשרת אותו לקייב, מינסק, וילנה וקלייפדה. בנמל פועלים קווי מעבורת בינלאומיים לורנה שבבולגריה, ופותי ובתומי שבגאורגיה. לצ'ורנומורסק חמש ערים תאומות: אסטוניה נארווה, אסטוניה טורקיה בייאואולו (אנ'), איסטנבול, טורקיה אסטוניה מארדו, אסטוניה אזרבייג'ן קראדאג, אזרבייג'ן פולין טצ'ב, פולין (מ־2006) מדיה וקבצים בנושא איליצ'יבסק בוויקישיתוף אתר האינטרנט הרשמי של צ'ורנומורסק (באוקראינית) Головне управління статистики в Одеській області (באוקראינית) На в'їзді в колишній Іллічівськ встановили бетонні букви нової назви міста, www.unian.ua Верховна Рада перейменувала Іллічівськ, Артемівськ та Дзержинськ, www.unian.ua
אוואג'י (אי)

אַוואג'י (ביפנית: 淡路島) הוא האי הגדול ביותר בים הפנימי סטו שביפן. האי שוכן בין הונשו לשיקוקו, בחלקו המזרחי של הים הפנימי, ומבחינה מנהלית הוא משתייך למחוז היוגו. בתחומו שלוש ערים: אוואג'י, סומוטו ומינאמיאוואג'י. משמעות שמו של האי היא הדרך לאווה, שהיה מחוז באי שיקוקו בתקופות קדומות. בין האי אוואג'י לאיים הונשו ושיקוקו מפרידים שני מצרים: מצר אקשי בין אוואג'י להונשו ומצר נרוטו בין אוואג'י לשיקוקו. מעל מצר אקשי נמתח גשר אקשי-קייקיו, הגשר התלוי הארוך בעולם שמחבר את האי עם העיר קובה. את האי חוצה העתק נוג'ימה, אשר עמד במוקד רעידת האדמה בקובה בשנת 1995. לפי סיפור בריאת העולם בדת השינטו, אוואג'י היה הראשון מאיי אויאשימה שנוצר מהקאמי איזאנגי ואיזאנמי. מן המאה ה-7 ועד למאה ה-19 השתייך האי לאזור הפרובינציה ננקאידו, אשר כלל גם את חצי האי קיאי ואת האי שיקוקו כולו. כיום הוא משתייך למחוז היוגו. באי פועל תיאטרון בובות מסורתי אשר קיים מזה 500 שנה, המציג דרמות מסורתיות פופולריות שמקורן בטקסי פולחן דתיים. מדיה וקבצים בנושא אוואג'י בוויקישיתוף ערך זה הוא קצרמר בנושא גאוגרפיה של יפן ובנושא איים. אתם מוזמנים לתרום לוויקיפדיה ולהרחיב אותו.
Foreign Policy

Foreign Policy (תרגום מילולי: מדיניות חוץ) הוא מגזין דו-שבועי אמריקאי העוסק בפוליטיקה, ביחסים בינלאומיים, במדיניות הפנים ובמדיניות החוץ של ארצות הברית ובעסקים. המגזין נמצא כיום בבעלות דייוויד רות'קופף. המגזין נוסד בשנות השבעים על ידי פרופסור סמואל הנטינגטון וחברו וורן מנשל בזמן מלחמת וייטנאם. מטרת המגזין הייתה לתת ביטוי לדעות והשקפות שונות בנוגע למדיניות החוץ של ארצות הברית. בשנים 1996–2009 היה עורכו הראשי מויסס נעים, הפך כתב העת מרבעון בעל פרופיל אקדמי למגזין דו-שבועי הפונה לקהל הרחב. תחת ניהולו של נעים זכה המגזין שלוש פעמים בפרס מגזין לאומי (אנ'). ב-2008 נרכש המגזין בידי "וושינגטון פוסט", ותפוצתו הורחבה. המגזין נמכר כיום בכל רחבי העולם. משרדיו של העיתון שוכנים בוושינגטון. החל משנת 2009 עמדה בראש העיתון סוזן גלאסר ששימשה כעורת הראשית. היא הוחלפה בתפקידה על ידי דייוויד רותקופף ב-2012. רותקופף ערך את המגזין עד 2017. מ-2017 עד 2020 עמד בראש העיתון העורך הראשי ג'ונתן טפרמן. בנובמבר 2020 הוחלף בתפקיד על ידי ראוי אגראוואל. מדיה וקבצים בנושא Foreign Policy בוויקישיתוף אתר האינטרנט הרשמי של Foreign Policy (באנגלית) Foreign Policy, ברשת החברתית פייסבוק Foreign Policy, ברשת החברתית אקס (טוויטר) Foreign Policy, ברשת החברתית אינסטגרם Foreign Policy, ברשת החברתית LinkedIn דף הבית של המגזין כתבות של Foreign Policy מתורגמות לעברית באתר זמן ישראל ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
עיר מתוכננת

עיר מתוכננת היא יישוב מכל סוג שהוא (עיר, מושב או כפר) שבנייתו נעשתה על-פי תכנון מראש, בניגוד ליישובים שנבנו בשעת הצורך או ללא תכנון מראש - בנייה ורנקולרית. ערים מתוכננות נבנות לרוב בשטחים שאינם מיושבים בשעת מעשה, כך שהתכנון מקיף את כל חלקי היישוב. ערים רבות באירופה למשל בהולנד, גרמניה ופולין תוכננו מחדש על חשבון אזורים שנהרסו במהלך מלחמת העולם השנייה. הצורך בתכנון עלה כתוצאה מהמפגעים התברואתיים שהביא עמו העיור המואץ במערב אירופה וצפון אמריקה כתוצאה מהמהפכה התעשייתית במאה ה-19. תכנון זה ניתן לראות למשל בפריז ובניו יורק. שלב הבא בתכנון היה עם הקמתן של ערי הגנים באנגליה של אבנעזר הווארד. לעיתים, מדינות מקימות ערים מתוכננות כדי שישמשו עיר בירה, כמו: קנברה בירת אוסטרליה, וושינגטון די. סי. בירת ארצות הברית, גאבורון בירת בוטסואנה, בלמופן בירת בליז, ברזיליה בירת ברזיל, סנקט פטרבורג בירת האימפריה הרוסית, ניו דלהי בירת הודו, נייפידאו בירת מיאנמר, ולטה בירת מלטה, אבוג'ה בירת ניגריה, איסלאמאבאד בירת פקיסטן ואסטנה בירת קזחסטן. כל הבניה ביישובים היהודים בישראל החל משנות השלושים של המאה ה-20, היא כתוצאה מתכנון כתוצאה מחוק התכנון והבניה. המסדיר את התכנון בישראל, שגם הוא נבנה על בסיס תקנות עות'מאניות ובריטיות. רוב התכנון הוא ברמת הרבעים והשכונות כמו תוכנית גדס. אך יש מקרים בהן עיר שלמה תוכננה מהיסוד כמו מודיעין מכבים רעות, או אשדוד. תכנון ערים ואזורים גאוגרפיה עירונית גאוגרפיה עירונית ותכנון ערים ואזורים - מונחים עיירת פיתוח עיר גנים מדיה וקבצים בנושא עיר מתוכננת בוויקישיתוף עיר מתוכננת, באתר אנציקלופדיה בריטניקה (באנגלית) ערך זה הוא קצרמר בנושא יישובים ובנושא אדריכלות. אתם מוזמנים לתרום לוויקיפדיה ולהרחיב אותו.
Apologize

Apologize הוא שיר של להקת הרוק האמריקנית ואן ריפאבליק, אשר הופץ בתור הסינגל הראשון מתוך אלבום הבכורה של הלהקה Dreaming Out Loud. השיר הופץ בארצות הברית ב-6 בנובמבר 2007. לשיר יש גם גרסה בה משולב רמיקס של המפיק המוזיקלי טימבלנד. השיר הופיע בפסקול הסדרה "אחת שיודעת". מידע על היצירה "Apologize" באתר מיוזיק בריינז מידע על הסינגל "Apologize" באתר מיוזיק בריינז סרטון השיר "Apologize" באתר יוטיוב Apologize, בביצוע ואן ריפאבליק וטימבלנד, וידאו קליפ של השיר באתר יוטיוב OneRepublic - Dreaming Out Loud, Discogs (באנגלית) ARIA Accreditations Documents, Dropbox (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
חוזה סנקט פטרבורג (1875)

חוזה סנקט פטרבורג היה חוזה שנחתם בין האימפריה הרוסית לאימפריה היפנית בעיר סנקט פטרבורג ב-7 במאי 1875, ולפיו יפן תוותר על כל תביעותיה בנוגע לאי סחלין בתמורה לריבונות בלתי מעורערת על כל האיים הקוריליים עד לחצי האי קמצ'טקה. החוזה אושרר ביום 22 באוגוסט של אותה שנה. חוזה שימודה משנת 1855 הגדיר את הגבול בין יפן לרוסיה במצר פריס, אשר מפריד בין האיים אורופ ואיטורופ, המשתייכים לקבוצת האיים הקוריליים, אולם הוא לא דן במצבו של האי סחלין. בהיעדר גבולות מוגדרים היטב, התעוררו תקריות בין מתיישבים רוסים למתיישבים יפנים באי. במטרה לפתור את המצב הזה ולהגדיר בבירור את הגבול, שלחה הממשלה היפנית את טקאקי אנומוטו, ממקימי הצי הקיסרי היפני, כשגריר לסנקט פטרבורג. לאחר שנה של משא ומתן הסכימו היפנים לוותר על תביעותיהם בסחלין בתמורה לפיצוי התושבים היפנים באי, גישה של צי הדיג לים אוחוצק, שימוש חופשי לעשר שנים בנמלים הרוסיים באזור ובעלות על כל האיים הקוריליים.
דיסקוגרפיה של ניקי מינאז'

הדיסקוגרפיה של הזמרת הטרינידדית ניקי מינאז' כוללת שלושה אלבומי אולפן, שלושה אלבומי אוסף, שלושה מיקסטייפים, חמישים ותשעה סינגלים, שלושה עשר סינגלים שיווקיים ושישים ושלושה וידאו קליפים. בשנת 2009 החתים הראפר האמריקאי ליל ויין את מינאז' בחברת התקליטים יאנג מאני. הסינגל הראשון של מינאז' שנחל הצלחה היה הסינגל השני שלה "Your Love" שהגיע למקום ה-14 במצעד הסינגלים האמריקאי בילבורד הוט 100 ולפסגת מצעד שירי הראפ של ארצות הברית. אלבום הבכורה של מינאז' "Pink Friday" שיצא לאור בנובמבר 2010 הגיע לפסגת מצעד האלבומים האמריקאי בילבורד 200. האלבום הגיע למעמד אלבום פלטינה בארצות הברית ובבריטניה. הסינגל החמישי מהאלבום, "Super Bass", זכה להצלחה רבה והגיע למקום השלישי במצעד הסינגלים של ארצות הברית, שם גם הגיע למעמד אלבום פלטינה ×8. באפריל 2012 יצא לאור אלבום האולפן השני של מינאז', "Pink Friday: Roman Reloaded", שהגיע גם הוא לפסגת מצעד האלבומים של ארצות הברית, שם הגיע למעמד אלבום פלטינה. הסינגל הראשון מהאלבום, "Starships", זכה להצלחה רבה, הגיע למקום החמישי במצעד הסינגלים האמריקאי, ונכנס לעשרת המקומות הראשונים במדינות רבות ברחבי העולם. הגרסה המחודשת של האלבום, "Pink Friday: Roman Reloaded – The Re-Up", יצאה לאור בסוף שנת 2012. "—" מסמל אלבום שלא דורג. "—" מסמל שיר שלא דורג. "—" מסמל אלבום שלא דורג. "—" מסמל אלבום שלא דורג. American single certifications – Nicki Minaj – Super Bass(הקישור אינו פעיל, 1 ביולי 2017) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. "Nicki Minaj – Bed of Lies" (בשוודית). Swedish Recording Industry Association. אורכב מ-המקור ב-2015-06-23. נבדק ב-23 ביוני 2015. {{cite web}}: (עזרה) "NZ Top 40 Singles Chart – 02 February 2015". Recorded Music NZ. נבדק ב-30 בינואר 2015. {{cite web}}: (עזרה)
דרק דרואין

דרק דרואין (באנגלית: Derek Drouin; נולד ב-6 במרץ 1990) הוא אתלט קנדי, האלוף האולימפי (ריו דה ז'ניירו 2016), אלוף העולם (בייג'ינג 2015), אלוף חבר העמים (גלאזגו 2014) ואלוף המשחקים הפאן-אמריקאיים (טורונטו 2015) בקפיצה לגובה. דרואין מחזיק בשיאי קנדה של 2.40 מטר באצטדיון ו-2.35 מטר באולם. דרואין נולד בסרניה שבאונטריו בקנדה, בנם של שילה וגטאן ואח לשתי אחיות, אחותו הגדולה ג'יליאן אף היא אתלטית שהתחרתה בקפיצה לגובה ובקרב שבע. הוא למד באוניברסיטת אינדיאנה בארצות הברית, וזכה חמש פעמים באליפות המכללות בקפיצה לגובה. כמו כן, התחרה עבור האוניברסיטה בהטלת כידון, בריצת 110 מטר משוכות, בריצת 400 מטר משוכות ובקרב רב. ב-2011 סבל מפציעה וחזר להתחרות רק באפריל 2012, ביוני זכה בפעם החמישית באליפות קנדה וביולי ניצח בתחרות ליגת היהלום בלונדון. באולימפיאדת לונדון (2012) סיים דרואין שלישי יחד עם רוברט גראברז מבריטניה ומועתז עיסא בראשים מקטר לאחר שעברו בניסיון ראשון גובה של 2.29 מטר, אחרי איוואן אוחוב מרוסיה (2.38 מטר) ואריק קינרד מארצות הברית (2.33 מטר). בעקבות הרשעת אוחוב באימרוץ ב-2019, הוענקה לדרואין מדליית הכסף. באליפות העולם שהתקיימה במוסקבה, זכה דרואין במדליית ארד בקפיצה לגובה בשיא קנדה חדש של 2.38 מטר, אחרי בודן בונדרנקו מאוקראינה שקבע שיא אליפות חדש של 2.41 מטר ומועתז עיסא בראשים (2.38 מטר). בשנת 2013 זכה דרואין בגביע באוורמן, הפרס היוקרתי ביותר הניתן לאתלט מצטיין מקרב הסטודנטים בארצות הברית. באפריל 2014 קבע דרואין בקפיצה לגובה שיא קנדה חדש של 2.40 מטר, ובכך היה לקופץ העשירי בהיסטוריה שעובר גובה זה. במשחקי חבר העמים שנערכו בגלאזגו סקוטלנד בסוף יולי אותה שנה, זכה דרואין במדליית זהב בקפיצה לגובה בתוצאה של 2.31 מטר. במשחקים הפאן-אמריקאיים שהתקיימו בטורונטו ב-2015 זכה במדליית זהב בתוצאה של 2.37 מטר. באליפות העולם ב-2015 שהתקיימה בבייג'ינג זכה במדליית זהב בתוצאה של 2.34 מטר. באולימפיאדת ריו דה ז'ניירו (2016) זכה במדליית זהב בתוצאה של 2.38 מטר. מדיה וקבצים בנושא דרק דרואין בוויקישיתוף דרק דרואין, ברשת החברתית פייסבוק דרק דרואין, ברשת החברתית אקס (טוויטר) דרק דרואין, ברשת החברתית אינסטגרם דרק דרואין, באתר הוועד האולימפי הבין-לאומי דרק דרואין, באתר olympedia.org דרק דרואין, באתר התאחדות האתלטיקה הבין-לאומית דרק דרואין, באתר ליגת היהלום דרק דרואין, באתר Track and Field (גברים) ביוגרפיה באתר אוניברסיטת אינדיאנה Drouin is First Ever Five-Time NCAA High Jump Champ, אתר אוניברסיטת אינדיאנה, 7 ביוני 2013 ליגת היהלום: כריסטוף למייטרה סיים ראשון ב-200 מטר, באתר וואלה, 14 ביולי 2012
אנטון

האם התכוונתם ל... אבל אנטון – אתלט עבר ספרדי פרדריק אנטון – שף צרפתי צ'ארלס אנתון – איש לימודים קלאסיים אמריקאי קרל אנטון – מראשי ממשלת פרוסיה סן אנטון – עיירה באוסטריה אנטין אישים ששמם הפרטי הוא אנטון
מיכאלה אלקין

מיכאלה מיכל אלקין (נולדה ב-30 באפריל 1991) היא מדבבת, דוגמנית ושחקנית טלוויזיה ותיאטרון ישראלית. אלקין נולדה וגדלה בתל אביב. בילדותה למדה בבית הספר לאומנויות שרי אריסון ולאחר מכן בתיכון עירוני ד'. בשנת 2016 סיימה את לימודיה בסטודיו למשחק ניסן נתיב בתל אביב. בשנת 1999 שיחקה את דורותי במחזמר "הקוסם!". ב-2001, כבר בגיל עשר, אלקין קיבלה תפקיד קטן, כששיחקה בתפקיד אורח בסדרה "שמש" את ורדית, האחיינית של טנצר. בשנת 2003 שיחקה בסרט קצר שנקרא "שברים פשוטים" ששודר בערוץ הילדים. בשנת 2004 גילמה את דמותה של טלי אגמי בסדרה "ראש גדול". ב-2006 שיחקה בהצגה "ציפור שחורה" בבימויו של עידו ריקלין. ההצגה עלתה בתיאטרון הקאמרי, שם אלקין גילמה ילדה. ב-2010 שיחקה בתפקיד משני בעונה השלישית של סדרת הנוער "האי" בערוץ הילדים, בתפקיד איזבלה. בשנת 2011 גילמה בתפקיד אורח בעונה שנייה של "יוני והמחוננים" בערוץ דיסני, את קורל. בהמשך שנת 2011 שיחקה בתפקיד אורח באחד הפרקים בעונה השלישית של קומדיית המצבים "כאן גרים בכיף" את ליאן, חברה של דניאל. בשנת 2012–2013 שיחקה בסדרה "יומני החופש הגדול" בתפקיד קארין קרמר (אחד מארבעת התפקידים הראשיים), נערה עשירה ומפונקת מלוס אנג'לס. בדצמבר 2014 שיחקה בכמה פרקים בסדרה "כוכב הצפון" בתפקיד קארין (אותה דמות מיומני החופש הגדול). ב-2014 הצטלמה לסרט "פנסיון פראכט" בבימויה של תמר ירום, שם גילמה את קלרה ושיחקה לצד משה פרסטר, צחי גראד ועוד. ב-2018 הצטלמה לסרט "מראות שבורות" בבימויו של אמרי מטלון, שם גילמה את דנה ושיחקה לצד שירה האס, יפתח קליין ועוד. בשנת 2020 שיחקה בסרט קצר בן 12 דקות שנקרא "נפילת סוכר". ב-2021 שיחקה בהצגה "ידועה" בבימויה של רוני טוביאס גדעון. ההצגה עלתה בתיאטרון נוצר. בשנת 2013 דיבבה בסרט "מטוסים" בתפקיד ראשי, אישאני. בשנת 2014 דיבבה את בריטני בסרט "בית ספר למפלצות". בין השאר, אלקין השתתפה במספר פרסומות, קוקה-קולה, אקמולי, סלקום וגם עשתה קמפיין של חיסכון וזהירות בחשמל בשנת 2001. דגמנה בקמפיין קטלוג קיץ-חורף של חברת האופנה פוקס, ובהמשך דגמנה בקטלוג קיץ של H&O. מיכאלה אלקין, ברשת החברתית פייסבוק מיכאלה אלקין, ברשת החברתית אינסטגרם מיכאלה אלקין, במיזם "אישים" לתיעוד היצירה הישראלית מיכאלה אלקין, במסד הנתונים הקולנועיים IMDb (באנגלית) מיכאלה אלקין, באתר "אידיבי", מאגר הידע העברי לקולנוע ישראלי ועולמי
חרטומן יערות

חרטומן יערות (שם מדעי: Scolopax rusticola) הוא מין של חרטומן בגודל בינוני מהסוג חרטומן, החי בחלק הממוזג והסובטרופי של אירואסיה, וגם בצפון ובמרכז ישראל. חלקו העליון האדום-חום של החרטומן וגרונו ובטנו החומים-צהובים המפוספסים בנויים להסוואה בסביבה מיוערת, ועיניו ממוקמות באמצע צידי ראשו כך שהוא מקבל זווית ראייה של 360 מעלות. הוא מגשש אחר אוכל בעזרת מקורו החום הארוך והרגיש. כיום מוערך שיש כ-14–16 מיליון חרטומנים. אורכו של חרטומן בוגר הוא כ-33–38 סנטימטרים, כולל מקורו הארוך (שנתן לו את שמו), שאורכו 8 סנטימטרים בקירוב. אורכה של מוטת כנפיו של חרטומן היערות הוא כ-55–65 סנטימטרים. כיפתו של החרטומן שחורה. הכנפיים מעוגלות, והמקור צבוע בוורוד עדין. צבע רגליו נע בין אפור לוורוד בהיר. אצל מין זה יש דו-צורתיות זוויגית מובהקת, והזכר גדול הרבה יותר מהנקבה, אף על פי שקשה לזהות פרט כזכר או נקבה ממבט ראשון. שמו המדעי של חרטומן היערות ניתן לו על ידי קארולוס ליניאוס, שנחשב לטקסונום הראשון, ב-1758. שם הסוג, skolopax, בא מהמילה "חרטומן" ביוונית, ומהמילים הלטיניות rusticus ("כפרי") ו-colere ("לחיות"). למין זה אין תת-מינים. כשליש מאוכלוסייתו של החרטומן מתרבה באירופה, ו-90% ממנה מתרבה ברוסיה ופנוסקנדיה. מדיה וקבצים בנושא חרטומן יערות בוויקישיתוף חרטומן יערות, באתר ITIS (באנגלית) חרטומן יערות, באתר NCBI (באנגלית) חרטומן יערות, באתר Animal Diversity Web (באנגלית) חרטומן יערות, באתר האנציקלופדיה של החיים (באנגלית) חרטומן יערות, באתר Internet Bird Collection (באנגלית) חרטומן יערות, באתר GBIF (באנגלית) חרטומן יערות באתר הרשימה האדומה של IUCN
טיפוס קרח

טיפוס קרח הוא פעילות ספורט אתגרי הכוללת טיפוס על תצורות קרח תלולות. מטפסי קרח משתמשים בציוד טיפוס המתאים לקרח, כגון חבלים, בורגי קרח, גרזני קרח וקרמפונים (חודים מפלדה על נעלי הטיפוס, המונעים החלקה). הם מטפסים על תצורות כגון קרחונים, מפלי מים שקפאו, וצוקים או סלעים המכוסים בקרח בשל זרימת מים שקפאה. ניתן לסווג את הטיפוס על הקרח לשני סוגים: טיפוס על קרח אלפיני - נפוץ בסביבה הררית, ומיועד לרוב למטרת טיפוס אל פסגת ההר (הקרח הוא רק חלק מהדרך הארוכה אל הפסגה). טיפוס על מי קרח - נפוץ על צוקים בהם קפאו מים זורמים. מיועד לרוב למטרת האתגר שמציב הקרח בטיפוס, והאתר נבחר במיוחד לשם כך (לכן פעולת הטיפוס היא לרוב בעלת אתגר טכני גבוה יותר יחסית לקרח האלפיני). מדיה וקבצים בנושא טיפוס קרח בוויקישיתוף Ice climbing - International Climbing and Mountaineering Federation עומר מי-דן, בגובה האלפים: טיפוס על מפלי קרח באלפים הצרפתיים, "טבע הדברים", גיליון 31, מאי 1998, באתר מט"ח לטפס על הקירות – טיפוס קרח בקולורדו, באתר מסע אחר רועי קורן, פסגת השאיפות, באתר כלכליסט, 27 באוקטובר 2013
סלמנדרה אלפינית

סלמנדרה אלפינית (שם מדעי: Salamandra lanzai) היא דו-חי ממשפחת הסלמנדריים, הנפוץ בצרפת ובאיטליה. בתי הגידול הטבעיים שלה הם יערות, שטחי עשב ומרעה. המין מצוי בסיכון בשל התמעטות בתי הגידול שלו. תואר לראשונה בשנת 1988 ושמו המדעי נקרא על שם ההרפטולוג האיטלקי לנצה. לסלמנדרה האלפינית יש ראש שטוח, ואורכה נע בין 115 ל-160 מילימטרים. קצה זנבה עגול או מחודד. היא ניזונה מחרקים שונים, עכבישים וחשופיות. הסלמנדרה האלפינית נפוצה באזור האלפים הקוטיים וכן בצפון איטליה. ייתכן שגם באלפים הימיים בגבהים של 1,200 עד 2,800 מטרים מעל פני הים. עונת הרבייה של המין היא ממאי ועד אוקטובר כתלות במזג האוויר. ההזדווגות נמשכת בין שלושה לארבעה ימים. בתקופה זו הסלמנדרה פעילה בלילה. היא משריצה שניים עד שישה ולדות. הסלמנדרה האלפינית היא ארסית. כאשר היא מאוימת, היא משחררת ארס מנקבים בגופה. ארס זה יכול לגרום גירוי במגע עם העיניים. היא מאיימת על טורפים על ידי הגבהת גופה, ומנמיכה את ראשה כאשר היא מאוימת. הטורפים הניזונים ממנה הם מיני עופות ונחשים. מדיה וקבצים בנושא סלמנדרה אלפינית בוויקישיתוף סלמנדרה אלפינית, באתר ITIS (באנגלית) סלמנדרה אלפינית, באתר NCBI (באנגלית) סלמנדרה אלפינית, באתר האנציקלופדיה של החיים (באנגלית) סלמנדרה אלפינית, באתר GBIF (באנגלית) סלמנדרה אלפינית באתר הרשימה האדומה של IUCN ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
לאימדוטה סטראויומה

לאימדוטה סטראויומה (בלטבית: Laimdota Straujuma; נולדה ב-24 בפברואר 1951) היא כלכלנית לטבית אשר כיהנה בתור ראש הממשלה של לטביה החל מ-2014 עד פברואר 2016. היא האישה הראשונה שכיהנה כראש הממשלה בלטביה. לאחר סיום בית הספר למדה מתמטיקה באוניברסיטת לטביה בריגה וסיימה אותה בשנת 1973. היא עבדה במוסדות הממשל והתמחה בתחום הכלכלה. בשנת 1992 סיימה את עבודת הדוקטורט בתחום זה. מ-2000 עד 2006 היא כיהנה כמזכירת המדינה של המשרד לחקלאות, ומ-2007 עד 2010 כיהנה כמזכירת המדינה של המשרד לפיתוח אזורי. לפני היבחרה לראש הממשלה כיהנה כשרת החקלאות מ-2011 עד 2014. בשנת 2014 הייתה סטראויומה מועמדת מפלגת "האיחוד" לראשות הממשלה, עקב התפטרותו של ואלדיס דומברובסקיס (שהיה ראש הממשלה הקודם). היא זכתה עקב תמיכה של מפלגת "הרפורמה", מפלגת "הברית הלאומית" ומפלגת "איחוד הירוקים והחקלאים". ב-7 בדצמבר 2015 התפטרה מתפקידה כראש ממשלת לטביה. מדיה וקבצים בנושא לאימדוטה סטראויומה בוויקישיתוף לאימדוטה סטראויומה, ברשת החברתית אקס (טוויטר) [1], ב-The economist. [2], ב-latvia.eu.
קוונדיש

קוונדיש הוא שם משפחה אנגלי האם התכוונתם ל... בית קוונדיש (אנ') – משפחת אצולה אנגלית הנרי קוונדיש – מדען וכימאי בריטי, מגלה המימן ניסוי קוונדיש – ניסוי פיזיקלי שתכנן הגאולוג ג'ון מישל, נמסר לידי הנרי קוונדיש ומוכר על שמו ויליאם קוונדיש – הדוכס השלישי מפורטלנד ויליאם קוונדיש – הדוכס הרביעי מדבונשייר ויליאם קוונדיש – הדוכס השביעי מדבונשייר מעבדת קוונדיש – הקרויה על שם ויליאם קוונדיש, הדוכס השביעי מדבונשייר מרק קוונדיש – רוכב אופניים בריטי תומאס קוונדיש – ספן ושודד ים אנגלי קבנדיש – זן נפוץ של בננות.
מחוזות פלורידה

במדינת פלורידה שבארצות הברית ישנם 67 מחוזות. הגדול שבמחוזות פלורידה הוא מחוז פאלם ביץ' (5,268 קמ"ר), הקטן שבהם הוא מחוז יוניון (622 קמ"ר), והמאוכלס שבהם הוא מחוז מיאמי-דייד (כ-2,554,766 תושבים). עיר הבירה, טאלאהאסי, נמצאת במחוז לאון. הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים. מדיה וקבצים בנושא מחוזות פלורידה בוויקישיתוף
תות שדה

תות שדה (גם: תות גינה; שם מדעי: Fragaria × ananassa) הוא מין של צמח בעל פרחים ממשפחת הוורדיים והוא הכלאה בין שני מינים של הסוג תות שדה - F. chiloensis ו-F. virginiana. תות השדה מהווה מקור טוב לוויטמין C, לוויטמין A ולוויטמינים מקבוצת B. הוא עשיר באשלגן, ברזל וסידן ודל בקלוריות: 33 קלוריות ל-100 גרם תות-שדה. ידוע על קיום תגובות אלרגיות לאכילת תות שדה, המתבטאות בעיקר בפריחה עורית, אולם אלה נדירות ונחקרו אך מעט. מקור המילה תות ככל הנראה מהשפה הפרסית, שבה התות נקרא توت فرنگی (תּוּתְּפַרַנְגִּי). למילה גם הגייה דומה בערבית: תּוּתּ וארמית: תּוּתָא, והיא מופיעה גם בתלמוד. מקור השם באנגלית (Strawberry) איננו ודאי, אך ייתכן שהוא מגיע מהזרעים החיצוניים דמויי-הקש שמכסים את הפרי. ככל הנראה הקש (straw) נמצא בשם מכיוון ששיטת ההימנעות מריקבון הפרי על ידי מגע באדמה הייתה בהצבת קש בין התלמים (כיום משתמשים בפלסטיק כהפרדה). מבחינה בוטנית, התות אינו פרי אלא מצעית תפוחה, כלומר גבעול התפוח בסופו. כל אחת מהבליטות הצהובות-שחורות המצויות על פניו היא המשך השחלה עם זרע בתוכה, ולכן הן ראויות יותר להיקרא הפרי. עלי צמח התות נחלקים לשלוש אונות, ופרחי הצמח לבנים. הצמח מצמיח שלוחות – גבעולים הזוחלים על פני הקרקע ומצמיחים שורשים, וכך יכול כל צמח להוסיף וליצור צמחים חדשים ברבייה וגטטיבית. בשנת 2012 פותח זן פיינברי בצבע לבן. נתונים על כמויות (בטונות) של תות שדה המגודל במדינות שונות:[דרוש מקור] נכון לשנת 2016, ספרד היא היצואנית הראשונה בעולם, לאחריה ארצות הברית ובמקום השלישי מרוקו. זני תות השדה בישראל מוצאם מקליפורניה. תות השדה בישראל גדל בחורף. עד שנות השישים, גדל התות בשדה פתוח והניב בחודש מרץ. היום מגדלים אותו גם מתחת למעטה פלסטי מוגן מגשם, קור, ברד ורוח. והתנובה היא מחודש דצמבר עד חודש יוני. בארץ טופחו ומטופחים זנים כגון מלאך, תמר, אורלי, יובל, חירות, ברק, רותמי, שקד, רוקי ומתן - רובם על ידי מכון וולקני ומיעוטם על ידי חברות מסחריות. תות שדה, באתר ITIS (באנגלית) תות שדה, באתר האנציקלופדיה של החיים (באנגלית) תות שדה, באתר Tropicos (באנגלית) תות שדה, באתר GBIF (באנגלית) תות שדה, באתר The Plant List (באנגלית) תות שדה, באתר IPNI (באנגלית) נטע אחיטוב, אדום מבחוץ, מתוק מבפנים - כך משפרים את טעמו של תות השדה, באתר הארץ, 15 בפברואר 2017 הניו יורק טיימס, מה הופך את התות ללבן?, באתר הארץ, 1 בנובמבר 2021 תּוּת-שָׂדֶה במילון מחלות צמחים [חקלאות] (תשע"ד), באתר האקדמיה ללשון העברית STRAWBERRY, THE MAIDEN WITH RUNNERS, web.archive.org, ‏2010-07-06 FoodData Central, fdc.nal.usda.gov L. Zuidmeer, E. Salentijnw, M. F. Rivasz, et. al., The role of profilin and lipid transfer protein in strawberry allergy in the Mediterranean area. Clinical and Experimental Allergy 2006;36:666–675. תלמוד בבלי, מסכת שבת, דף ס"ז, עמוד ב'; תוספתא, מסכת תרומות, פרק ד, סימן ה strawberry (n.), Online Etymology Dictionary Esau, K. 1977. Anatomy of seed plants. John Wiley and Sons, New York.
רוקול

רוקול (באנגלית: Rockall) הוא איון בלב האוקיינוס האטלנטי בין בריטניה ואירלנד במזרח, איי פארו ואיסלנד בצפון. רוקול הוא בעצם צוק קטן הבולט מהים, בשטח של מספר מטרים רבועים. האי מהווה שריד גאולוגי של הר געש שכבה לפני אלפי שנים. כלי שיט רבים טבעו לאחר שהתנגשו באי. בני אדם מעולם לא התיישבו על האי, אך למרות זאת ישנן מדינות אשר תובעות חזקה עליו: בריטניה בריטניה אירלנד אירלנד אשר קרובה יותר לאי מבריטניה עצמה מבחינה גאוגרפית איסלנד איסלנד איי פארו איי פארו שבשליטת דנמרק הסלע רוקול מזדקר לגובה של 17 מטרים ויש לו שטח כולל של 780 מטר מרובע. הוא ממוקם באוקיינוס האטלנטי כ-400 ק"מ ממערב לאירלנד ואין בקרבתו שום אי או סלע אחר. בעל החיים היחיד שמתקיים על האי הוא סוג נדיר של רכיכה והלובן בפסגתו נובע מלשלשת של ציפורי ים. פחות אנשים פסעו על פני רוקול מאשר על פני הירח. עד שנת 1955 כמעט ולא היו לרוקול אזכורים ואנשים בודדים בלבד ידעו על קיומו. שתיים או שלוש ספינות עצרו לידו במהלך המאה ה-19, אחת מהן כמעט איבדה את הקפטן שלה, שטיפס לפסגה ואז אבד - ביחד עם האי, בערפל כבד. רוקול גם נזכר בשתי פואמות-ים מלנכוליות של העידן הרומנטי. בשנת 1955, החליטה בריטניה לבצע ניסוי גרעיני שציר שיגור הטיל שלו היה מצוי קרוב לאי. הממלכה המאוחדת חששה שהרוסים יתצפתו על הניסוי מהאזור, ולכן החליטה לתבוע על רוקול בעלות. שני קציני צי בריטים ירדו אל פסגתו מהליקופטר ונעצו בה את דגל הממלכה המאוחדת וקבעו בראש הסלע לוחית המקדישה אותו להוד מלכותה אליזבת השנייה, "מנהיגת חבר המדינות, מגינת האמונה". בשנות התשעים הגיעו פעילים של ארגון הסביבה גרינפיס לרוקול והכריזו עליו כמדינה עצמאית ושמה Waveland. זאת, כחלק מקמפיין שנועד למשוך תשומת לב למצבו האקולוגי של האוקיינוס. ממשלת בריטניה הגיבה בהודעה לקונית, לפיה "כל מי שרוצה מוזמן להגיע לשם". אחד הפעילים של הארגון ששהו באי הסיר את השלט הבריטי ההיסטורי והבריג אותו בחזרה, עם הפנים למטה במטרה לשמר את השלט אך לעקרו כאות מחאתי. כעשור לאחר מכן - השלט כבר לא היה שם. אדם לא ידוע הצליח להסיר את השלט הזה, מלב האוקיינוס, מבלי שאיש ידע שביקר באי. בעקבות המקרה נדר לאומן בריטי בשם אנדי סטריינג'ויי לקבוע במקום שלט חדש ואף השיג למהלך את תמיכת מועצת האיים הסקוטית. סטריינג'ויי עדיין לא הצליח לממש את ההבטחה. האקט הבריטי להלאמת רוקול הוביל ליצירת משבר טריטוריאלי, אף על פי שעד אותה עת אף ארץ אחרת לא תבעה בעלות על הסלע. הסכסוך נסב סביב הבעלות על זכויות הדיג של דג הבקלה הנובעות מכח הבעלות על המים הטריטוריאליים סביב האי. הסכסוך יושב רק בשנת 2014 ונפתח שוב בשנת 2017 בעקבות פרישת הממלכה המאוחדת מהאיחוד האירופי. החברות המשותפת של בריטניה ואירלנד באיחוד היא שפתרה ב-2014 את המשבר אך פרישה 'נוקשה' של בריטניה מהאיחוד עלולה לחסום גישת ספינות דיג איריות לכל נתח האוקיינוס שבין החוף הסקוטי לרוקול. מומחים מזהירים כי התוצאה יכולה ליצור תגובת שרשרת שתמוטט את הכלכלה של מחוזות שלמים באירלנד. ב-2023 נעשה ניסיון של ההרפתקן כריס קמרון לשבור את שיא השהייה על האי. הוא הצליח לשהות על האי במשך 30 ימים, עד שתנאי מזג אוויר קשים גרמו לו לבקש הצלה. מטרתו הייתה לשבור את השיא שעדיין עומד על 45 ימים שנקבע לפני עשור, בכך שהתכוון לשרוד שם חודשיים. מדיה וקבצים בנושא רוקול בוויקישיתוף רוקול, ברשת החברתית אינסטגרם רוקול, באתר אנציקלופדיה בריטניקה (באנגלית) אסור לפספס‏, חי 30 ימים על האי הקטן המבודד בעולם לשבירת שיא העולם - אך נאלץ להזעיק חילוץ, באתר וואלה, 29 ביוני 2023 משימת רוקול, ברשת החברתית אינסטגרם